དེ་ལས་འདིར་བསྐྱེད་རྫོགས་རྣམ་གསུམབ་གྱི་སྒོར་ཞུགས་པའི་རྣལ་འབྱོར་པ་རྣམས་ཀྱི་ཉམས་ཆགས་བསྐང་ཞིང་རྟོག་སྒྲིབ་སྤྱོང་ལ།སེམས་ཅན་ཐམས་ཅད་ངན་སོང་གི་སྡུག་བསྔལ་ལས་དྲངས་ནས་བླ་
ནན་མེད་པའི་དངོས་གྲུབ་ཀྱི་སྐལ་པ་ཅན་དུ་བྱེད་པའི་ཐབས་མཁས་ཀྱི་སྒོ་རྨད་དུ་བྱུང་བ།རྣལ་འབྱོར་སྤྱི་ཁྲུས་ན་རག་དོང་སྤུག་མཚམས་མེད་ལྔ་སྦྱོང་གི་དཀྱིལ་འཁོར་དུ་དབང་བསྐུར་བ་སྐབས་སུ་བབ་པ
ཡིན།དེ་ལའང་རྒྱུད་དང་མན་ངག་སོ་སོའི་དགོངས་པས།གླང་པོ་ཆེ་རབ་འབོགས་ཀྱི་རྟོག་པ་གཅིག་ཁོལ་དུ་ཕྱུང་བ་ཀལྤ་དུམ་བུའི་དྲི་མ་མེད་པ་བཤགས་པའི་རྒྱུད་ཀྱི་ལེའུ་གསུམ་ལ་སློབ
དཔོན་ཆེན་པོ་པདྨའི་གདམས་ངག་གིས་བཀྲོལ་བཞི་ཁྲོ་ཁྲོམ་དཀྲུགས་སུ་གྲགས་པ་དང་།པདྨས་མཛད་པའི་སྒྲུབ་ཐབས་རྒྱ་ཞང་ཁྲོམ་གྱི་གཏེར་མའི་རྗེས་སུ་འབྲངས་པས་བཤགས་རྒྱུད་ཀྱི་ལེའུའི
གོ་རིམ་ལྟར་ཞི་ཁྲོ་གནས་བསྒྱུར་དང་།ཡི་གེ་བརྒྱ་པ་ཕྲིན་ལས་ཀྱི་རྒྱུད་སོགས་ལ་བརྟེན་པའི་ཞི་ཁྲོ་རིགས་བསྡུས་དང་།ཞི་ཁྲོ་རང་གཞུང་ལ་དོང་སྤུག་གིས་ཁང་སྐངས་པ་ཞི་ཁྲོ་རབ་འབྱམས་སུ་

༄༅གྲགས་པ་རྣམས་ལས།འདིར་ཞི་ཁྲོ་རིགས་བསྡུས་པདྨ་བརྒྱ་ལྡན་གྱི་དཀྱིལ་འཁོར་རམ།ཞི་ཁྲོ་ཁྲོམ་དཀྲུག་གི་དཀྱིལ་འཁོར་དུ་དབང་བསྐུར་བར་བྱེད་པ་ཡིན།
ཡང་འགྱོད་ཚངས་ཀྱི་རྒྱལ་པོ་འདི་ཇི་ལྟར་བྱུང་བའི་ཁུངས་ཀྱི་གླེང་གཞི་ནི།སྔོན་འདོད་ཁམས་ཀྱི་གནས་འདི་ན་བྲམ་ཟེ་དུང་གི་ཕྲེང་བ་ཅན་ཞེས་བྱ་བ་རིག་པའི་གནས་ལྔ་ལ་མཁས་པ་ཞིག་ལ།སློབ
མ་རྒྱལ་པོའི་བུ་ཞིག་ཡོད་པས་དེས་སློབ་སྦྱོང་མཐར་ཕྱིན་པ་ན།ད་ནི་ང་ཡི་གོང་ན་རིག་པར་སྨྲ་བ་སློབ་དཔོན་འདི་ཙམ་དུ་ཟད་པས།འདི་གོང་དུ་མི་བཏང་ངོ་སྙམ་དུ་བསམས་ནས་སློབ་དཔོན་ལ་ཐོ་འཚམས་ཤིང་།སློབ་དཔོན་གྱིས
ཀྱང་ཞེ་སྡང་གིས་དམོད་བོར་བའི་ལས་ཀྱིས་གཉིས་ཀ་ངན་འགྲོར་ལྟུང་ནས་སྡུག་བསྔལ་གྱིས་ཉམ་ཐག་པར་གྱུར་པ་ལས་ཡུལ་དང་འཕྲད་པའི་ཐུགས་རྗེ་སྐྱེས་ནས།དཔལ་རྡོ་རྗེ་སེམས་དཔའ་མངོན་དུ་བྱོན
ནས་འགྱོད་ཚངས་ཀྱི་བཤགས་པ་དང་ཡིག་བརྒྱའི་གསང་སྔགས་བསྟན་པས་སྔོན་གྱི་གནས་དྲན་ཏེ་འགྱོད་པ་དྲག་པོ་སྐྱེས་པ་ལ།གསང་བའི་བདག་པོས་ཕྱི་ནང་གསང་བའི་དབང་བསྐུར་བས་དགེ་བའི
གསོས་ཐེབ་སྟེ།བྱང་ཆུབ་ཀྱི་མྱུ་གུ་སྐྱེས་པས་རིམ་གྱིས་རིག་འཛིན་གྱི་ས་ལ་གནས་པར་གྱུར་ཏོ།།ཉམས་ཆགས་སྦྱོང་བའི་ཐབས་ཕུལ་དུ་བྱུང་བ་དེ་ཉིད་ཕྱིས་མི་ཡི་ཡུལ་དུ་ཇི་ལྟར་དར་བ་ནི།

གསང་བདག་གི་མཐུས་རྒྱལ་པོ་ཛཿལ་ཏནྟྲ་སྡེ་བཅོ་བརྒྱད་ཀྱི་གླེགས་བམ་ཆར་དུ་བབ་པའི་ནང་ཚན།གླང་པོ་ཆེ་རབ་འབོགས་ཀྱི་ལེའུ་གསུམ་པ་ཁོལ་དུ་ཕྱུང་བ་དུམ་བུའི་རྒྱུད་ལ་ཡོགས་པ་རྒྱལ་པོ་ཛཿ།
ནས་ཚོམ་བུའི་རིག་འཛིན་རྣམས་ལ་བརྒྱུད་དེ།སངས་རྒྱས་གསང་བའི་མན་ངག་བི་མ་ལ།སློབ་དཔོན་ཆེན་པོ་པདྨ་ནས་གཉགས་ལོ་ཡེ་ཤེས་གཞོན་ནུ་ལ་བཀའ་བ་བས་ཤིང་།དེ་ནས
སོག་པོ་ལྷ་དཔལ།གནུབས་ཆེན་སངས་རྒྱས་ཡེ་ཤེས།སྲུ་ལེགས་སྒྲོན།ཞུ་སྟོན་གཞོན་ནུ་སྙིང་པོ།སྲས་བསོད་ནམས་ཤཱཀྱ།ཟུར་ཆེ་ཆུང་ནས་རིམ་པར་བརྒྱུད་དེ།དཔལ་ལྡན་
བླ་མ་དམ་པ་འདི་ཞེས་བྱ་བ་ལས།ཁོ་བོས་ལེགས་པར་ཐོབ་པ་ནི་གང་ལས་བྱུང་བ་བརྒྱུད་པའི་ལོ་རྒྱུས་ཡིན་ལ།དེ་ལས་བྱུང་བའི་གདམས་པ་དེ་ལ།ཕྱི་ནང་གསང་ལའི་བཤགས་པའི་སྒོ
ནས་ཉམས་ཆགས་སྐོང་བའི་ཆོ་ག་དང་།དབང་བསྐུར་བའི་རིམ་པ་གཉིས་ལས།འདིར་དབང་བསྐུར་བའི་སྐབས་ཡིན།དེ་ལའང་རྡོ་རྗེ་སློབ་དཔོན་གྱིས་བགྱི་འོས་དང་།ཞེས་སོགས
སྔར་ལྟར་རོ།།ཡང་གཏེར་མ་ལ་མཚོན་ན།།ཁྱད་པར་དེ་ལྡན་གྱི་གསང་སྔགས་རྙིང་མ་དེ་ལའང་།རིང་བརྒྱུད་བཀའ་མ།ཉེ་བ་རྒྱུད་གཏེར་མ།ཟབ་མོ་དག་སྣང་སྟེ།ཞེས་པའི་བར

སྔར་ལྟར་ལས།དེ་ལྟར་བརྒྱུད་པའི་བཀའ་སྲོལ་གསུམ་དུ་གནས་པ་ལས།འདིར་བཀའ་མ་ལས།བཀའ་བ་བ་ལུང་བསྟན།སྨོན་ལམ་དབང་བསྐུར།།
མཁའ་འགྲོ་གཏད་རྒྱ་སྟེ།ཁྱད་པར་གྱི་བརྒྱུད་པ་གསུམ་དང་།གཙོ་བོར་བརྒྱུད་ཐག་ཉེ་བས་བྱིན་རླབས་ཀྱི་ཚན་ཁ་ཆེ་ཞིང་།གཏེར་ཡིག་གི་དཔེ་དཔང་མངའ་བས་ཁུངས་བཙུན་པ་དང་།
གང་ལ་གང་འདུལ་གྱི་དུས་དང་འཚམས་པར་མངོན་པར་སྣང་བས་ཟ་བ་ལམ་ནུབ་པ་མེད་པའི་ཕྱིར།ཁྱད་པར་དུ་འཕགས་པ་གཏེར་གྱི་ཕྱོགས་སུ་གཏོགས་པ་ཡིན།དེང་སང་བཀའ་མ།
རྣམས་དུས་དབང་གིས་རིམ་པར་ནུབ་ཅིང་འཆལ་བའི་ཚེ།ལས་འཕྲོ་སད་པའི་སྐལ་ལྡན་རྣམས་གཏེར་ཆོས་ཀྱིས་རང་དང་གཞན་གྱི་དོན་རླབས་པོ་ཆེ་དཀའ་བ་མེད་པར་འགྲུབ་པར་འགྱུར་བ་ལ་དགོངས་ནས།
རྒྱུད་ལུང་མན་ངག་གི་བཅུད་ཐམས་ཅད་གངས་རིའི་ཕྲེང་བས་བསྐོར་བའི་ལྗོངས་བོད་ཡུལ་གྱི་རི་བྲག་མཚོ་གསུམ་གཙུག་ལག་ཁང་སོགས་སུ་མི་འཇིག་པའི་ཕྱག་རྒྱས་བཏབ་སྟེ་སྤ་བར་མཛད་པའི
དགོས་པ་ནི།།ཇི་སྐད་དུ།ཤིན་ཏུ་ཟབ་པའི་མཐར་ཐུག་སྙིང་པོ་རྣམས།།སྤྱིར་ཡང་བོད་རྣམས་གསར་རས་ཆེ་བ་དང་།།སྙིགས་མའི་འགྲོ་ལ་ལྷག་པར་སྙིང་རྗེ་བས།།མཐའ

དབུས་ཐམས་ཅད་གཏེར་གྱིས་བཀང་ནས་བཞག།།ལས་ཅན་བུ་དང་འཕྲད་པའི་སྨོན་ལམ་བཏབ།།མ་འོངས་དུས་སུ་རྟོག་གེ་ཐ་སྙད་ཅན།།སྒོམ་ཆེན་ལ་སོགས་ཕྱོགས
དང་རིས་དྲེགས་ཅན།།རང་ཆེ་འབྱིན་ཅིང་གཏེར་ལ་རྩོད་ན་ཡང་།སྙིགས་མའི་ཆོས་བྱེད་ཕལ་གཅིག་གཏེར་གྱིས་འདྲེན།།ཟ་བ་ལ་ཁ་ཚང་མ་བསྒྲིབས་མཐའ་རྒྱས་ཤིང་།།
གདམས་པ་སྣ་རེས་གང་ཟག་གྲོལ་བར་ངེས།།དེ་བས་ལས་སད་སྐལ་ལྡན་སྦྱངས་པ་ཅན།།འཆི་བ་དྲན་ན་གཏེར་ཆོས་ཉམས་སུ་ལོངས།།ཚེ་གཅིག་ཐང་ལམ་ཐོབ་བོ་རྗེས་འཇུག
རྣམས།ཞེས་གསུངས་པ་ལྟར།བོད་དང་བོད་ཆེན་པོའི་ཡུལ་འདིར་རྒྱུ་བའི་སྐྱེ་དགུ་རྣམས་ཀྱི་ཕན་པ་དེའི་རྩ་ལག་དུས་ངམ་ཀྱི་ཟབ་གཏེར་ལ་རག་ལས་པ་ཡིན་ལ།དེ་ཉིད་སྤྱན་འདྲེན་པ།
པོ་ཡང་།སྔོན་གྱི་ལོ་པཎ་དང་རྒྱལ་བློན་ས་ཆེན་པོ་ལ་བཞུགས་པའི་འཕགས་ཆེན་རྣམས།གང་འདུལ་གྱི་སྤྲུལ་པའི་སྣང་བརྙན་གཏེར་སྟོན་དུ་བསྟན་ནས་འབྱོན་པ།ཐང་ཡིག་ཏུ།སངས་རྒྱས་བླ་མ
ནས་བདེ་ཆེན་གླིང་པའི་བར་སོ་སོའི་དུས་རྟགས་དང་བཅས་ལུང་བསྟན་པ་ལས།ཉང་གཏེར་བཀའ་བརྒྱད་ལྟ་བུ་ལ་མཚོན་ན།འདིར་ཇི་སྐད་དུ།སྲིན་མོ་སྦར་རྗེས་སྦས་པའི་གཏེར་ཁ་འདི།།མི་བཞག

འདོན་པའི་རྟགས་དེ་སྟོན་ནས་འབྱུང་།།མངའ་བདག་སྤྲུལ་པ་ཉང་རལ་ཞེས་བྱ་འབྱུང་།།ཞེས་ལུང་བསྟན་པ་ལྟར།འགྲན་ཟླ་དང་བྲལ་བའི་གཏེར་སྟོན་གྱི་རྒྱལ་པོ
མངའ་བདག་ཉང་ཉི་མ་འོད་ཟེར་གྱིས་སྤྱན་འདྲེན་པར་མཛད་པའི་ཆོས་གཏེར་མཐའ་ཡས་པ་ཞིག་བཞུགས་པ་ལས།འདིར་སྒྲུབ་ཆེན་བདེ་གཤེགས་འདུས་པ།དེ་ལ་སྔ་འགྱུར་རྣམས་རྒྱུད་སྡེ་དང་སྒྲུབ
སྡེ་ཞེས་བཀའ་ཡི་བབས་སོ་གཉིས་སུ་འབྱེད་པ་ལས།འདི་ནི་སྒྲུབ་སྡེ་བརྒྱད་གཅིག་ཏུ་དྲིལ་ནས་སྒྲུབ་པ་རྩ་བ་ལྟ་བུར་གྱུར་པ་ཡིན།དེ་ཡང་སྤྱིར་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས
ཡོན་ཏན་ཕྲིན་ལས་ལྔའི་བདག་ཉིད་དུ་གནས་པ་ལས།དེ་སྒྲུབ་པའི་ཐབས་ཀྱི་སྒོ་ཡང་རྣམ་པ་ལྔར་འགྱུར་ཏེ།འཇམ་དཔལ་གྱི་སྐུ་འཁོར་ལོ་བཞི་ལ་བརྟེན་ནས་བདེ་གཤེགས་སྐུའི་སྒྲུབ་པ་དང་།རྟ།
སྐད་ཐེངས་གསུམ་ལ་བརྟེན་ནས་པདྨ་གསུང་གི་སྒྲུབ་པ་དང་།ཐུགས་རིག་པ་རང་བྱུང་གི་ཡེ་ཤེས་ཡང་དག་གྲུབ་པ་གཅིག་པུ་ལ་བརྟེན་ནས་ཐུགས་རྡོ་རྗེའི་སྒྲུབ་པ་དང་།འཁོར་འདས་ཀྱི་ཆོས་ཐམས་ཅད
ཡོན་ཏན་དུ་རྫོགས་པར་སྟོན་པ་བདུད་རྩི་ཡོན་ཏན་གྱི་སྒྲུབ་པ་དང་།མངོན་སྤྱོད་ཀྱི་ཕྲིན་ལས་ཀྱིས་གདུག་པ་ཚར་གཅོད་པའི་ཐབས་གཙོ་བོར་སྟོན་པ་ཕུར་པ་ཕྲིན་ལས་ཀྱི་སྒྲུབ་པ་སྟེ་ཡེ་ཤེས་ལྷའི་སྒྲུབ་སྡེ་ལྔ་

དང་།འདས་མ་འདས་ཀྱི་སྒྲུབ་སྡེ་ཐུན་མོང་བ་མ་མོ་རྒོད་གཏོང་དང་།དམོད་པ་དྲག་སྔགས།འཇིག་རྟེན་མཆོད་བསྟོད་ཀྱི་སྒྲུབ་སྡེ་སྟེ།དེ་གསུམ་ཡང་ཡེ་ཤེས་ལྷའི་སྒྲུབ་པ་རྣམས་ཀྱི་
བསྟན་པ་སྲུང་བ་ལ་དགོངས་ནས།ལས་ཀ་བསམ་གྱིས་མི་ཁྱབ་པ་ཞིག་གསུངས་པ་ཡིན་ཅིང་།དེ་ཐམས་ཅད་གཅིག་ཏུ་དྲིལ་ནས་སྒྲུབ་པའི་ཐབས།འདིར་སྒྲུབ་ཆེན་བདེ་གཤེགས་འདུས
པའི་དཀྱིལ་འཁོར་དུ་དབང་སྐུར་བར་བྱེད་པ་ལས།ཐོག་མར་ངེས་ཤེས་འདྲེན་པ་ལོ་རྒྱུས་ཀྱི་དབང་དུ་བྱས་ན།སྟོན་པ་བཅོམ་ལྡན་འདས་དཔལ་ཀུན་ཏུ་བཟང་པོ་ཉིད་ཆོས་སུ་སྐྱེ་བ་མེད་པ་ལས་མ་གཡོས
བཞིན་ཏུ་གཟུགས་སྐུའི་རོལ་པ་ཞི་བ་དང་ཁྲོ་བོ་དཔལ་ཧེ་རུ་ཀའི་རྣམ་པར་བཞེངས་ནས།འོག་མིན་གསང་བ་མཆོག་གི་གནས་སུ།འཁོར་སངས་རྒྱས་དང་བྱང་ཆུབ་སེམས་དཔའ་ཁྲོ་བོ་དང་ཁྲོ་
མོ་སོགས་བསམ་གྱིས་མི་ཁྱབ་པ་ལ།ཆོས་ཉིད་ཀྱི་རང་སྦས་སྤྱི་རྒྱུད་ལྔ།སྒོས་རྒྱུད་བཅུ་ལ་སོགས་ཏེ་སྒྲུབ་སྡེའི་རྒྱུད་མཐའ་ཡས་པ་གསུངས།དེ་རྣམས་རིག་འཛིན་གྱི་གཙོ་བོ་གསང་བདག
རྡོ་རྗེ་ཆོས་ཀྱིས་ཐོག་མར་ངག་ཏུ་བསྡུས།དེ་ནས་བུསྟི་གླེགས་བམ་ལ་བཀོད་ཅིང་།དགོངས་འགྲེལ་དུ་ལུང་ལྔ་ཡང་མཛད་དེ།མཁའ་འགྲོ་ལས་ཀྱི་དབང་མོ་ཆེ་ལ་གཏད།དེས་སྤྱི་

༄༅དང་བྱེ་བྲག་གི་རྒྱུད་སོ་སོར་ཕྱེས་ནས་རིན་པོ་ཆེའི་སྒོམ་བུར་བཅུག་ཏེ་བསིལ་བ་ཚལ་གྱི་མཆོད་རྟེན་བདེ་བྱེད་བརྩེགས་པར་གཏེར་དུ་སྦས།ནམ་ཞིག་ན་སློབ་དཔོན་བརྒྱད་ཀྱི་
གཟིགས་སྣང་མཐུན་པར་ཆོ་འཕྲུལ་སྣ་ཚོགས་སྣང་བས་གནས་དེར་བྱོན་ནས་སྡེ་བརྒྱད་རྣམས་ལ་བཀའ་བསྒོས་པས།གཏེར་སྲུང་རྣམས་ཀྱིས་བྱེ་ཟག་གི་རྒྱུད་ཀྱི་སྒྲོམ་བུ་བརྒྱད་པོ་བཀའ་བབས་ཀྱི་རིག
འཛིན་བརྒྱད་པོ་སོ་སོ་ལ་གཏད།སྤྱི་རྒྱུད་ཀྱི་སྦོམ་རིན་པོ་ཆེ་སྣ་བརྒྱད་ལས་བྱས་ལ་སླར་གཏེར་དུ་སྦས་པ་སློབ་དཔོན་ཆེན་པོ་པདྨ་འབྱུང་གནས་ཀྱིས་སྤྱན་དྲངས།དེ་ལ་སློབ་དཔོན་ཆེན་པོ་འདི་ནི་དུས
གསུམ་སངས་རྒྱས་ཐམས་ཅད་ཀྱི་གསུང་རྡོ་རྗེའི་བདག་ཉིད་འོད་དཔག་ཏུ་མེད་པའི་ངོ་བོ་ལས་མ་གཡོས་བཞིན་དུ་ཐུགས་རྗེའི་རང་རྩལ་མ་འགག་པའི་ཆོ་འཕྲུལ་འཕགས་པ་སྤྱན་རས་གཟིགས་དབང་ཕྱུག་
དང་།དབང་ཆེན་རྟ་མགྲིན་སོགས་གང་ལ་གང་འདུལ་གྱི་རྣམ་པར་རོལ་པ་མཐའ་ཡས་པ་སྟོན་པ་ལས།ཁྱད་པར་འཛམ་བུ་གླིང་དུ་ཐུབ་པའི་དབང་པོའི་རྒྱལ་ཚབས་སུ་དྷ་ན་ཀོ་ཤའི་མཚོ་གླིང་ཞུ་པད་སྡོང
ལས་སྐུ་བལྟམ་པའི་ཚུལ་བསྟན་ཏེ།རྒྱ་བོད་ཀུན་ཏུ་སངས་རྒྱས་ཀྱི་བསྟན་པ་ལ་སྟོན་པ་གཉིས་པ་ལྟ་བུར་གྱུར་ཅིང་།ཁྱད་པར་བསམ་ཡས་མཆི་མ་ཕུ་བྲག་དམར་ཀེའུ་ཚང་དུ་རྗེ་འབངས་ཉི་ཤུ་རྩ་ལྔ་ལ་

སྒྲུབ་ཆེན་བཀའ་བརྒྱད་ཀྱི་དཀྱིལ་འཁོར་ཞལ་ཕྱེས་ནས་དབང་བསྐུར་ཏེ།བཀའ་བབས་ཀྱི་གྲུབ་ཆེན་བརྒྱད་ཀྱི་མེ་ཏོག་ཚོམ་བུའི་གཙོ་བོ་སོ་སོས་པཞེས་པ་དང་མཐུན་པར་སྒྲུབ་གནས་བརྒྱད་དུ་བསྲུབ་ཏུ
བཏང་ཞིང་།རྗེ་འབངས་དེ་ཐམས་ཅད་ཀྱིས་གྲུབ་པ་བརྙེས།དེའི་ནང་ནས་ཀྱང་མངའ་བདག་ཁྲེ་སྲོང་ལྡེའུ་བཙན་ལ་བདེ་གཤེགས་འདུས་པའི་བཀའ་བབས་པས།རྒྱུད་ལུང་མན་ངག་ཐམས
ད་ལོ་ཆེན་བཻ་རོ་ཙ་ན་དང་ལྡན་མ་རྩེ་མང་གིས་ལོ་ཙཱ་བྱས་ཏེ་བསྒྱུར་བཤད་ཀྱིས་གཏན་ལ་ཕབས་ནས་གསུངས།རྒྱལ་པོ་ཉིད་རང་སྐལ་བར་ལྡན་ཀྱང་སྲིད་ཀྱིས་ཡེངས་ནས་ཐུགས་ཉམས་སུ་མ་ལོན
པས།གུ་རུའི་གསུངས་བཞིན་སྐྱེ་སྲིད་ཕྱི་མ་ལ་འཕྲད་པའི་སྨོན་ལམ་བཏབ་སྟེ།བླ་དཔེ་རྣམས་བྲག་དམར་མགྲིན་བཟང་དུ་གཏེར་དུ་སྦས།དེ་ཉིད་མཁའ་འགྲོ་རྣམས་ཀྱིས་ཕྱིས་
མཁོ་མཐིང་རྣམ་སྣང་གི་རྒྱབ་ཏུ་གཏེར་སྒོ་སྤོས།སླད་ཀྱིས་བསམ་ཡས་དབུ་རྩེའི་ཁོར་ས་བར་མ་ནས་ཁ་བྱང་གྲུབ་ཐོབ་དངོས་གྲུབ་ཀྱིས་བཏོན་ཏེ་ཕུལ་བ་ལྟར།མངའ་བདག་ཉང་ཉི་མ་འོད་ཟེར
གྱིས་མཁོ་མཐིང་ནས་བདེ་གཤེགས་འདུས་པའི་སྐོར་རྣམས་སྤྱན་དྲངས་ཏེ།བཀའ་བབ་ཀྱི་བུ་ལྔ་དང་།ཁྱད་པར་སྲས་ཆུང་འགྲོ་བའི་མགོན་པོ་སོགས་སྐལ་ལྡན་གྱི་སློབ་མ་རྣམས་སྨིན་གྲོལ་ལ་

འགོད་པར་མཛད།དེ་ལས་བརྒྱུད་པའི་ཁྱད་པར་དུ་མ་ཞིག་པ་ཎ་ཆེན་པདྨ་དབང་རྒྱལ་ལ་བབས་པ་ནས་རིམ་པར་བརྒྱུད་དེ།བླ་མ་དམ་པ་འདི་ཞེས་བྱ་བའི་དྲུང་དུ་ཁོ་བོས་ལེགས་
པར་ཐོབ་པ་ཡིན།བརྒྱུད་པ་དེ་ལས་བྱུང་བའི་ཆོས་དེ་ལའང་།།ལམ་གྱི་གཞི་སྨིན་བྱེད་དབང་གི་རིམ་པ་དང་།དེ་དང་རྗེས་སུ་འབྲེལ་བའི་གྲོལ་བྱེད་བསྐྱེད་རྫོགས་ཀྱི་རིམ་པ་གཉིས་སུ་ཡོད་པ་ལས།
འདིར་དབང་བསྐུར་བའི་རིམ་པ་དེ་སྒྲུབ་པ་སྐབས་སུ་བབ་པ་ཡིན།དེ་ནས་སྟ་གོན་གྱི་ཚེ།དེ་ལའང་ཇི་སྐད་དུ།ཞེས་སོགས་སྒྱུ་འཕྲུལ་ཞི་ཁྲོ་སོར་བཞག་དང་།དངོས་གཞིའི་སྐབས་ཀྱང་།དབང་གི་ངོ་བོ།།
དེས་ཚིག་གི་བཤད་པ་སྒྱུ་འཕྲུལ་ལྟར་བླངས་ཏེ་རྗེས།དབྱེ་ན།ཕྱི་དབང་རྫས་ལ་བརྟེན་ནས་བསྐུར་བ་དང་།ནང་དབང་ལུས་ལ་བརྟེན་ཏེ་བསྐུར་བ་དང་།གསང་དབང་ཡུམ་ལ་བརྟེན་ཏེ་བསྐུར་བ་དང་།
དེ་ཁོ་ན་ཉིད་སེམས་ལ་བརྟེན་ཏེ་བསྐུར་བ་དང་བཞི་ཡོད་ཅིང་།དེ་ཡང་དབང་བསྐུར་བ་ནི།དཀྱིལ་འཁོར་སྔོན་ཏུ་འགྲོ་བ་ཅན་ཡིན་པས།ཐོག་མར་དཀྱིལ་འཁོར་དུ་འཇུག་དགོས་ཏེ།རྩ་བར།
དཀྱིལ་འཁོར་དེར་འཇུག་རྣམ་པ་གཉིས།།སློབ་དཔོན་དང་ནི་སློབ་མའོ།།ཞེས་རྡོ་རྗེ་སློབ་དཔོན་གྱིས་བགྱི་འོས་དཀྱིལ་འཁོར་བཞེངས་སྒྲུབ་བདག་ཉིད་འཇུག་པ་དང་བཅས་པ་སོང

ནས།ད་ཁྱེད་རང་རྣམས་ཀྱི་ངོ་སྐལ་དུ་གྱུར་པ་ལ།ཞེས་སོགས་སྔར་ལྟར་རོ།།དེས་མཚོན་ནས།དང་པོ་ཆོས་དབང་།བར་པ་རྡོར་གླིང་།ཐ་མ་པད་གླིང་སྟེ་གསང་རྫོགས
ལུགས་གསུམ་དང་།བྱང་གཏེར་རང་བྱུང་རང་ཤར་སོགས་བཀའ་བརྒྱད་སྤྱི་བཀའ་རྣམས་སོ་སོའི་དགོས་ཆོས་བསྒྱུར་ཁ་མ་གཏོགས་ཁོག་འདྲ་ཞིང་།སྒོས་བཀའ་ཡང་དག།གཤིན་རྗེའི་གཤེད།ཏ་
མགྲིན།ཕུར་པ་སོགས་ལ་སྒྲུབ་སྡེའི་སྤྱི་བབས་ཀྱི་བཤད་པ་འདྲ་བ་ལ།དེའི་ནང་ནས་འདི་དང་འདི་ཞེས་ངོས་བཟུང་ཞིང་།དེ་ཡང་བཀའ་གཏེར་དག་སྣང་གི་སྡེ་གར་གཏོགས་དམིགས་ཕྱེད་པ་དང་།
དེར་མ་ཟད་གཏེར་མ་བླ་རྫོགས་ཐུགས་གསུམ་སོགས་གཞན་དང་གཞན་ལ་རིགས་འགྲེས་ཤེས་དགོས་ཏེ།གཏེར་མ་རྒྱ་ཆེས་པས་ཐམས་ཅད་བརྗོད་པར་མི་ནུས་ཤིང་།བཤད་པའི་འཁྱོག་མཚམས་ཀྱི་བསྐུར་ཁ་ཡང་ཧ་ཅང་མང
ནན་མགོ་འཁོར་བའི་གནས་སུ་འགྲོ་ཉན་སྣང་བས་རེ་ཞིག་དེ་ཙམ་མོ།།༈།ཞེས་བློ་དམན་རྣམས་ལ་ཕན་པའི་ཕྱིར་ཚུལ་འདི་ལྟ་བུ་ཞིག་བརྩམ་དགོས་ཞེས་ཐངས་ལ་མཁར་སྤྲུལ་སྐུ་རིན་པོ་ཆེ་ངག་དབང་ཀུན་བཟང་རང་གྲོལ་གྱིས་གསུང
གིགིས་སྐུལ་བར་མཛད་པའི་བཀའ་མཆོག་པས་གཉོས་བཙུན་རྨོངས་པ་དྷརྨ་ཤྲཱིས་ཟིན་བྲིས་སུ་ག་པས་སུ་བསྟར་བའོ།།།